Populismul și extremismul au ajuns și în Parlamentul României
Liderul PNL, Nicolae Ciucă, le-a reamintit oamenilor de ce este nevoie de alianța politică PNL-PSD. Pe scena politică din România, "s-a simțit nevoia unei schimbări responsabile."
Criza sanitară din România nu se terminase, iar oamenii vorbeau despre apariția unei crize economice. Le-a reamintit tuturor că atunci "când vrei să iei o decizie" pentru țară "îți trebuie o rânduială", ce "nu putea să existe decât în această formulă" PNL-PSD.
"Am fost un om al stabilității. E o experiență profesională. În orice situație, când vrei să iei o decizie, îți trebuie o rânduială.
Această rânduială nu putea să existe decât în această formulă. Am considerat că asta este construcția politică cu care putem merge", a spus el în cadrul emisiunii TV "Punctul culminant" de pe România TV.
"Există o tendință a populismului în toată Europa, iar în alte țări există manifestarea clară a extremismului. Sunt unele manifestări care se întâmplă chiar la noi în Parlament.
Îmi place să cred că suntem oameni normali. Oamenii normali stau la masă și discută. Noi suntem slujbași ai cetățenilor", a adăugat el.
Țara nu poate merge înainte fără reformă
Liderul PNL a reamintit oamenilor că țara noastră nu poate merge înainte, nu poate evolua, fără reforme, lucru de care sunt conștienți toți liderii partidelor politice.
Guvernul României s-a angajat să facă reforme prin Planul Național de Redresare și Reziliență (PNRR). Există chiar și-un proiect care le va asigura guvernarea pentru următorii patru ani.
"Este un început pentru un proiect care să ne asigure guvernarea pe următorii patru ani. Ne-am angajat să facem reformele prin PNRR. Eu am intrat în politică în 2020. În toată această perioadă, m-am angajat să fac și am făcut. Țara nu poate merge mai departe fără reformă.
De aceasta sunt conștienți toți lideri politici. Unora le place, unora nu să vorbească de această asumare. Atunci când cu adevărat îți dorești să faci ceva, se poate face. Cei care fac politică sunt oamenii", a zis el.
Nicolae Ciucă a dat asigurări că va rămâne un slujbaș credincios țării.
"Dacă mi se va cere să fac ceva pentru țara mea, voi face", a spus el.
Din punctul lui de vedere, este importantă menținerea coaliției de guvernare în lumina actualului context politic din România. Potrivit lui, este esențială pentru a susține direcția pozitivă în care se îndreaptă țara. Conform lui, este necesară colaborarea PNL-PSD în interesul național, dezbaterile și confruntările dintre partide politice fiind firești într-o democrație funcțională.
Potrivit lui, "introducerea unei liste comune vine ca o evaluare a maturității coaliției după aproape doi ani și jumătate și ca un sondaj al încrederii pe care o au cetățenii în aceasta".